HIMPUNAN HADITH HARIAN JAKIM 


Kategori : AKIDAH Akhlak 
Tajuk : 

Kecelakaan zina 

Hadith : 

Rasulullah s. a. w bersabda, maksudnya:" Sesungguhnya tujuh petala langit dan bumi sama mengutuk 
orang yang selalu berzina dan bau kemaluan pelacur di dalam neraka dapat mengganggu ahli neraka 
kerana sangat busuknya. " 

Riwayat al-Bazzar 


Huraian 

i) Di antara sifat orang-orang mukmin yang sebenar adalah menjaga kemaluannya dari 
perbuatan zina kerana zina adalah termasuk dalam kategori dosa-dosa besar (al-kaba'ir) 
di samping menyekutukan Allah, meminum minuman keras, berjudi, mencuri dan 
membunuh. 

ii) "Dan janganlah kamu mendekati zina; sesungguhnya zina itu adalah suatu perbuatan 
yang keji dan suatu jalan yang buruk." (Al-Israa': 32) Larangan zina yang digunakan di 
dalam al-Quran ini iaitu "Janganlah kamu mendekati zina, bukan "Janganlah melakukan 
zina" mempunyai makna yang sangat mendalam iaitu bukan hanya perzinaan sahaja 
dilarang, tetapi segala-gala yang menjadi pintu ke arah itu adalah dilarang sama sekali 
seperti memandang aurat wanita, mendengar perkara yang boleh menaikkan nafsu 
seperti kelunakan suara (rayuan atau pujukan), bergaul bebas antara lelaki dan wanita, 
berdua-duaan dengan orang yang bukan muhrim dan sebagainya. 

iii) Etika berpakaian juga harus dititikberatkan di mana pakaian seorang muslimah itu 
wajib memenuhi fungsi dasarnya iaitu menghindarkan seseorang dari dorongan berahi 
kerana jika aurat tidak ditutup dengan sempurna ia akan mengundang berlakunya 
kejadian rogol atau perbuatan zina yang boleh merosakkan maruah individu yang terlibat. 

iv) Hari ini seakan menjadi "trend", kebanyakan pakaian yang dipakai oleh golongan 
muda (ada juga yang telah berumur) terlalu pendek, ketat dan nipis Fenomena seperti ini 
patut dicegah demi kesejahteraan seluruh masyarakat. 

v) Segala-saluran yang dikira boleh membawa manusia kepada perzinaan seperti rumah- 
rumah pelacuran, disko-disko, rumah-rumah urut dan sebagainya hendaklah dicegah 
ditutup keseluruhannya. Jika tidak akan berlakulah perkara-perkara yang tidak diingini. 



